AFI’s 100 Years…100 Heroes & Villains

AFI's 100 Years…100 Heroes & Villains er en liste over de 100 viktigste filmkarakterene fra USA ifølge det amerikanske filminstituttet (The American Film Institute – AFI). Listen er todelt med én seksjon bestående av helteskikkelser og én seksjon med skurker. Listene ble stemt fram i en undersøkelse blant 1500 filmkritikere, filmhistorikere og fagfolk fra filmbransjen. AFI lanserte en liste med seks kriterier som de stemmeberettigede måtte ta hensyn til når de skulle stemme. Det var til sammen 400 nominerte filmfigurer. Alle amerikanske spillefilmer som ble utgitt før 1. januar 2002 ble vurdert.

AFI har beskrevet kåringen slik på sitt nettsted: «Figurene på denne listen har preget det amerikanske samfunnet med sitt ytre og indre vesen, og de vekker fremdeles oppsikt hos publikum. De har bidratt til å løfte og berike USAs filmhistorie og er fremdeles en inspirasjon for bransjen og publikum.» Atticus Finch fra dramafilmen Drep ikke en sangfugl (1962) ble kåret til den beste helteskikkelsen, mens Hannibal Lecter fra thrillerfilmen Nattsvermeren (1991) ble kåret til den beste skurken.

Listen ble presentert 4. juni 2003 av det amerikanske filminstituttet i en CBS-sending produsert av Bob Gazzale. TV-sendingen het AFI's 100 Years... 100 Heroes & Villains, og skuespilleren Arnold Schwarzenegger var programleder. Sendingen ble nominert til en Primetime Emmy Award for beste faktaspesial.

Kriterier 
AFI lanserte en liste på seks kriterier som velgerne måtte ta hensyn til når de skulle stemme:
 Figuren må være fra en fiksjonsfilm med spillefilmlengde, vanligvis over 60 minutter.
 Figuren må være fra en engelskspråklig film, produsert helt eller delvis i USA.
 En helt er en figur som klarer seg gjennom ekstreme situasjoner og som fremmer god moral, mot og god vilje.
 En skurk er en selvopptatt figur med et ondt sinn som søker makt.
 Figuren må ha preget det amerikanske samfunnet med stil og substans.
 Figuren skal ha bidratt til å løfte og berike USAs filmhistorie, og skal fremdeles være en inspirasjon for bransjen og publikum.

Helter

Skurker

Referanser

Eksterne lenker 
 AFI's 100 Years…100 Heroes & Villains  på det amerikanske filminstituttets nettsider
 AFI's 100 Years…100 Heroes & Villains (.pfd-fil)
 De 400 nominerte filmfigurene  (.pdf-fil)
  (TV-sending, sendt 4. juni 2003)
 Introduksjon til Atticus Finch på YouTube (fra TV-sendingen)

American Film Institute
Lister over filmfigurer